Korla Awgust Kalich
Korla Awgust Kalich (němsce Karl August Kalich; * 10. julija 1844 w Lutyjecach, † 12. septembra 1900 we Woseču) bě serbski ewangelski farar a doktor filologije kaž tež z předsydu Maćicy Serbskeje w lětomaj 1894/95.
Narodźi so jako syn žiwnosćerja w Lutyjecach pola Hodźija a wopytowaše wot 1858 do 1865 Budyski gymnazij. Po tym studowaše w Lipsku ewangelsku teologiju. Po studiju skutkowaše najprjedy jako farar w Hornim Wujězdźe (1872–81) a wot 1881 při Michałskej cyrkwi w Budyšinje. Wot 1895 hač do swojeje smjerće 1900 běše z fararjom a superintendentom we Wošecu.
W serbskim ewangelskim cyrkwinskim žiwjenju zastawaše wšelake zastojnstwa, tak nawjedowaše na přikład Serbske kandidatske towarstwo. W lěće 1865 zastupi do Maćicy Serbskeje a běše wot 1882 do 1894 jeje městopředsyda, 1894/95 tež předsyda.
Žórło[wobdźěłać | žórłowy tekst wobdźěłać]
- Jan Šołta: Kalich, Korla Awgust. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 243
hun_Latn szl_Latn szl_Latn szl_Latn pol_Latn szl_Latn